
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI
	Bucureşti, 13 aprilie 2010
Pl-x  111 /2010


A V I Z
referitor la propunerea legislativă pentru modificarea 
articolelor 481 , 66 şi 661 din Legea nr.76 din 16 ianuarie 2002 
privind sistemul asigurărilor pentru somaj şi stimularea ocupării forţei de muncă, modificată şi completată 
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea art. 481 , 66 şi 661 din Legea nr.76 din 16 ianuarie 2002 privind sistemul asigurărilor pentru somaj şi stimularea ocupării forţei de muncă, modificată şi completată, transmisă cu adresa nr. Pl.x 111 din 29 martie 2010 şi înregistrată sub nr. 31/232 din 31 martie 2010.

Conform dispoziţiilor art.75 alin.(3) din Constituţia României, revizuită în 2003 şi ale art. 92 alin. (9) pct.2 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională. 

Senatul, în calitate de primă Cameră sesizată, a respins propunerea legislativă în şedinţa din data de 23 martie 2010.
Potrivit prevederilor art. 61 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a dezbătut iniţiativa legislativă în şedinţa din 13 aprilie 2010.
Propunerea legislativă are ca obiect de reglementare modificarea art. 481 , 66 şi 661  din Legea nr.76 din 16 ianuarie 2002 privind sistemul asigurărilor pentru somaj şi stimularea ocupării forţei de muncă, cu modificările şi completările ulterioare , în vederea creării condiţiilor de stimulare a ocupării forţei de muncă prin introducerea posibilităţii de a beneficia gratuit de două programe de formare profesională, precum şi de a primi, în limita bugetului alocat, pe perioada derulării serviciilor de formare profesională, o sumă egală cu 50% din valoarea indicatorului social de referinţă. .
Membrii comisiei au examinat iniţiativa legislativă supusă avizării, expunerea de motive, avizul favorabil al Consiliului Legislativ, cu observaţii şi propuneri, înregistrat sub nr.1140 din 7 octombrie 2009, precum şi punctul de vedere al Guvernului transmis prin adresa nr. 148 din 25 ianuarie 2010, care nu susţine adoptarea propunerii legislative.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a acestei iniţiative legislative, întrucât, aplicarea măsurilor propuse generează, atât influenţe financiare suplimentare asupra cheltuielilor bugetului asigurărilor pentru şomaj, în sensul majorării acestora şi, implicit, a majorării deficitului bugetului general consolidat, cât şi încălcarea dispoziţiilor art.15 alin.(1) ale Legii nr.500/2002 privind finanţelor publice, cu modificările ulterioare, care statuează că în cazurile în care se fac propuneri de elaborare a unor proiecte de acte normative a căror aplicare atrage micşorarea veniturilor sau majorarea cheltuielilor aprobate prin buget, trebuie să prevadă şi mijloacele necesare pentru acoperirea minusului de venituri sau creşterea cheltuielilor.
Totodată, iniţiatorii propunerii legislative nu precizează sursele financiare necesare aplicării măsurilor propuse, încălcându-se, astfel, prevederile art.138 alin. (5) ale Constituţiei României, revizuită în 2003, care dispun că „nicio cheltuială bugetară nu poate fi aprobată fără stabilirea sursei de finanţare”.
În raport de obiectul şi conţinutul reglementării,  propunerea legislativă face parte din categoria legilor organice. 

